wickkiey/tamil-wikipedia-chunked huggingface dataset:
# ஓடக்குழல் விருது

## விருது பெற்றவர்கள்

| 1969 | வெண்ணிக்குளம் கோபால குறுப்பு | துளசிதாச ராமாயணம் (மலையாள மொழிபெயர்ப்பு) |  |
| --- | --- | --- | --- |
| 1970 | ஒ. வே. விஜயன் | கசாக்கிண்டே இதிகாசம் |  |
| 1971 | வைலோப்பிள்ளி ஸ்ரீதரமேனன் | விடா |  |
| 1972 | என். கிருஷ்ண பிள்ளை | திரஞ்செடுத பிரபந்தங்கள் |  |
| 1973 | அக்கித்தம் அச்சுதன் நம்பூதிரி | நிமிஷா க்ஷேத்திரம்
மரணம் துர்பலம் |  |
| 1974 | கே. சுரேந்திரன் | வி. கே. கோவிந்தன் நாயுருடே கிருத்திகள் |  |
| 1975 | வி. கே. கோவிந்தன் நாயர் | வி. கே. கோவிந்தன் நாயுருடே கிருத்திகள் |  |
| 1976 | நலன்கள் கிருஷ்ண பிள்ளை | கிருஷ்ண துளசி |  |
| 1977 | லலிதாம்பிகா அந்தர்ஜனம் | அக்னி சாட்சி |  |
| 1978 | கைனிகார குமார பிள்ளை | நாடகீயம் |  |
| 1979 | எம். லீலாவதி | வர்ணராஜி |  |
| 1980 | பு. பாஸ்கரன் | ஒட்டக்கம்பியுள்ள தம்புரு |  |
| 1981 | விலாசினி | அவகாசிகள் |  |
| 1982 | சுகதகுமாரி | அம்பலமணி |  |
| 1983 | விஷ்ணுநாராயணன் நம்பூதிரி | முகமேவிதே |  |
| 1984 | ஜி.குமார பிள்ளை | சப்தசுவரம் |  |
| 1985 | என். என். காக்காடு | சபலமீ யாத்ரா |  |
| 1986 | கடவநாடு குட்டிகிருஷ்ணன் | காளிமுட்டம் |  |
| 1987 | இயூசூப் அலி கேச்சேரி | கெச்சேரி புழா |  |
| 1988 | ஒளப்பமண்ணா | நிழலன |  |
| 1989 | எம்.பி.சங்குன்னி நாயர் | சத்திரவும் சாமரவும் |  |
| 1990 | ஓ. என். வி. குறுப்பு | *மிரிகயா* |  |
| 1991 | பி.நாராயண குருப் | நிஷாகந்தி |  |
| 1992 | திக்கோடியன் | அரங்கு கனத்த நாடன் |  |
| 1993 | எம். டி. வாசுதேவன் நாயர் | வானபிரஸ்தம் |  |
| 1994 | என். எஸ். மாதவன் | ககிடா |  |
| 1996 | ஆனந்த் | கோவர்தனந்தே யாத்திரைகள் |  |
| 1997 | எம். பி. வீரேந்திர குமார் | ஆத்மவிளக்கொரு தீர்த்தயாத்திரை |  |
| 1998 | ஆஷா மேனன் | பரக கோஷங்கள் |  |
| 1999 | சந்திரமதி | ரெயின் டீர் |  |
| 2000 | சச்சிதானந்தம் | திறஞ்செடுத்த கவிதைகள் |  |
| 2001 | அய்யப்ப பணிக்கர் | ஐயப்ப பணிக்கர் கவிதைகள் |  |
| 2002 | முண்டூர் கிருஷ்ணன்குட்டி | என்னே வெருதே விட்டாலும் |  |
| 2003 | சக்கரியா | திரஞ்செடுத கதைகள் |  |
| 2004 | பி.சுரேந்திரன் | சைனீசு மார்க்கெட்டு |  |
| 2005 | நெரளத்து சுரேந்திரன்
பத்மநாபன் நாயர் | நாட்யாசார்யந்தே ஜீவிதமுத்ராக்கள் |  |
| 2006 | சி. ராதாகிருஷ்ணன் | தீக்கடல் கடஞ்சு திருமதுரம் |  |
| 2007 | என். கே. தேசம் | முத்ரா |  |
| 2008 | கே. ஜி. சங்கரப்பிள்ளை | கே.ஜி.எஸ்.கவிதைகள் |  |
| 2009 | சிறீகுமாரன் தம்பி | அம்மாக்கு ஒரு தரட்டு |  |
| 2010 | உன்னிகிருஷ்ணன் புதூர் | அனுபவங்களுடே நேரெக்கால் |  |
| 2011 | சுபாஷ் சந்திரன் | மனுஷ்யனு ஒருமுகம் |  |
| 2012 | சேது | மருபிறவி |  |
| 2013 | கே. ஆர். மீரா | ஆராச்சார் |  |
| 2014 | ரபீக் அகமது | ரபீக் அகமதுவின் கிருதிகள் |  |
| 2015 | எஸ். ஜோசப் | சந்திரனோடப்பம் |  |
| 2016 | எம். ஏ. ரகுமான் | ஒரே ஜீவனும் விளாப்பெட்டாதானு |  |
| 2017 | அய்மனம் ஜான் | அய்மனம் ஜானின் கதைகள் |  |
| 2018 | ஈ. வி. ராமகிருஷ்ணன் | மலையாள நாவலின் தேசக்கலங்கள் |  |
| 2019 | என். பிரபாகரன் | மாயாமனுஷ்யர் |  |
| 2021 | சாரா ஜோசப் | புத்தினி |  |
| 2022 | அம்பிகாசுதன் மாங்காடு | பிரணவாயு | } |
# முட்டத்து வர்க்கி விருது

**முட்டத்து வர்க்கி விருது** (*Muttathu Varkey Award*) என்பது இந்தியாவின் கேரள மாநிலத்தில் முட்டத்து வர்க்கியின் நினைவாக முட்டத்து வர்க்கி அறக்கட்டளையால் மலையாள இலக்கியத் துறை பங்களிப்புகளுக்காக வழங்கப்படும் விருதாகும். இந்த விருது 1992-ல் நிறுவப்பட்டது. 2012ஆம் ஆண்டு நிலவரப்படி, இந்த விருதினைப் பெறுபவர் 50000 பணப்பையையும் சான்றிதழையும் சிலை ஒன்றையும் பெறுவார். இந்த விருது ஆண்டுதோறும் ஏப்ரல் 28 அன்று (வர்கியின் பிறந்தநாள்) அறிவிக்கப்பட்டு, ஒவ்வொரு ஆண்டும் மே 28 அன்று (வர்கியின் நினைவு நாள்) வழங்கப்படும்.  
முட்டத்து வர்க்கி விருது எழுத்தாளரின் (குறிப்பாக நாவலாசிரியர்கள்) பணிக்கான அங்கீகாரமாக நிறுவப்பட்டது. 2015ஆம் ஆண்டு விருதுக்குத் தேர்ந்தெடுக்கப்பட்ட முதல் கவிஞர் என்ற பெருமையை கே. சச்சிதானந்தம் பெற்றார். 2015ஆம் ஆண்டு முட்டத்து வர்க்கி "ஆத்மஞ்சலி" என்ற தலைப்பில் கவிதையுடன் மலையாள இலக்கியத்தில் அறிமுகமானதன் 75வது ஆண்டு விழாவாகும். எனவே கவிதைக்கு விருது வழங்க முடிவு செய்யப்பட்டது. 2016 மற்றும் 2017ஆம் ஆண்டுகளில், திரைக்கதை எழுதியதற்காகவும், குறிப்பாக முந்தைய ஆண்டுகளைப்போலன்றி குறிப்பிட்ட படைப்பிற்கான அங்கீகாரத்திற்காகவும் விருது வழங்கப்பட்டது.
# முட்டத்து வர்க்கி விருது

## விருது பெற்றவர்கள்

| 1992 | ஓ. வெ. விஜயன் | கசகிந்தே எதிஹாசம் |
| --- | --- | --- |
| 1993 | வைக்கம் முகம்மது பஷீர் |  |
| 1994 | எம். டி. வாசுதேவன் நாயர் |  |
| 1995 | கோவிலன் |  |
| 1996 | காக்கநாடன் |  |
| 1997 | வி. கே. என் |  |
| 1998 | மு. முகுந்தன் |  |
| 1999 | புனத்தில் குஞ்ஞப்துல்லா |  |
| 2000 | ஆனந்த் |  |
| 2001 | என். பி. முகமது |  |
| 2002 | பொன்குன்னம் வர்கி |  |
| 2003 | சேது |  |
| 2004 | சி. ராதாகிருஷ்ணன் |  |
| 2005 | சக்காரியா |  |
| 2006 | கமலா சுரய்யா (மாதவிக்குட்டி) |  |
| 2007 | தி. பத்மநாபன் |  |
| 2008 | மு. சுகுமாரன் |  |
| 2009 | என். எஸ். மாதவன் |  |
| 2010 | பி. வல்சலா |  |
| 2011 | சாரா ஜோசப் | பாபாதரா |
| 2012 | என். பிரபாகரன் | ஒட்டுமொத்த பங்களிப்புக்காக |
| 2013 | சி. வி. பாலகிருஷ்ணன் |  |
| 2014 | அசோகன் சருவில் |  |
| 2015 | கே. சச்சிதானந்தம் | "மலையாளம்" (கவிதை) |
| 2016 | கே. ஜி. ஜார்ஜ் | *இராகல்* |
| 2017 | டி. வி. சந்திரன் | *பொந்தன் மட* |
| 2018 | கே. ஆர். மீரா | *ஆராச்சார்* |
| 2019 | பென்யமின் | } |
# ஆசான் நினைவு கவிதை விருது

**ஆசான் நினைவு கவிதை விருது** (Asan Smaraka Kavitha Puraskaram) அல்லது **ஆசான் சுமாரக கவிதா புரஸ்காரம்** என்பது மலையாள கவிஞர் குமரன் ஆசானின் நினைவாகச் சென்னையைத் தளமாகக் கொண்ட ஆசான் நினைவுச் சங்கம் சார்பில் 1985-ல் நிறுவப்பட்ட இலக்கிய விருது ஆகும். மலையாள மொழியின் சிறந்த கவிஞர்களைக் கவுரவிப்பதற்காக ஆண்டுதோறும் இந்த விருது வழங்கப்படுகிறது. ஆசான் நினைவு கவிதை விருது பெறுபவர் 50000 ரூபாய், சிற்பம் மற்றும் சான்றிதழ் ஆகியவற்றைப் பெறுவார். இந்த விருது ஆரம்ப ஆண்டுகளில் தமிழ் எழுத்தாளர்களுக்கும் வழங்கப்பட்டது.
# ஆசான் நினைவு கவிதை விருது

## விருது பெற்றவர்கள்

- 1985: சி. மணி
- 1986: என். என். காக்காடு
- 1987: சுந்தர ராமசுவாமி
- 1988: இயூசூப் அலி கேச்சேரி
- 1989: சௌந்தரா கைலாசம்
- 1990: சுகதகுமாரி
- 1992: பு. பாஸ்கரன்
- 1993: ஓ. என். வி. குறுப்
- 1994: அக்கித்தம் அச்சுதன் நம்பூதிரி
- 1995: கடம்மனிட்டா இராமகிருட்டிணன்
- 1996: விஷ்ணுநாராயணன் நம்பூதிரி
- 1997: ஆற்றூர் ரவிவர்மா
- 1998: ஒளப்பமன்னா
- 1999: அய்யப்ப பணிக்கர்
- 2000: கே. சச்சிதானந்தம்
- 2001: பாலா நாராயணன் நாயர்
- 2002: எம். பி. அப்பன்
- 2003: வி. மதுசூதனன் நாயர்
- 2004: கே. ஜி. சங்கர பிள்ளை
- 2005: கிளிமானூர் ராமகாந்தன்
- 2006: தி. வினயச்சந்திரன்
- 2007: மாதவன் அய்யப்பத்து
- 2008: புதுச்சேரி ராமச்சந்திரன்
- 2009: எம். என். பாலூர்
- 2010: ஏ. அய்யப்பன்
- 2011: ச. ரமேசன் நாயர்
- 2012: சிறீகுமாரன் தம்பி
- 2013: என். கே. தேசம்
- 2014: பிரபா வர்மா
- 2015: செம்மனம் சாக்கோ
- 2016: ஈழச்சேரி ராமச்சந்திரன்
- 2018: தேசமங்கலம் ராமகிருஷ்ணன்
- 2019: எஸ். ரமேசன்
- 2020: புதுச்சேரி ராமச்சந்திரன்
- 2021: கே. ஜெயக்குமார்
# ஆசான் நினைவு கவிதை விருது

## மேலும் பார்க்கவும்

- மலையாள இலக்கிய விருதுகளின் பட்டியல்
# மலேசிய வெள்ளம் 2016

**மலேசிய வெள்ளம் 2016** (ஆங்கிலம்: *Malaysian Floods 2016*; மலாய்: *Malaysian Floods 2016*) என்பது 2016-ஆம் ஆண்டின் தொடக்கத்தில் மலேசியாவின் சில மாநிலங்கள் வெள்ளத்தினால் பாதிக்கப்பட்ட நிகழ்வாகும்.  
பிப்ரவரி 2016 தொடக்கத்தில் பெய்த கனமழையால், சரவாக், ஜொகூர், மலாக்கா மற்றும் நெகிரி செம்பிலான் மாநிலங்களில் பெரும் வெள்ளம் ஏற்பட்டது. வெள்ளம் காரணமாக பல்லாயிரக்கணக்கான மக்கள் பேரிடர் புனர் மையங்களில் தற்காலிகமாக தங்க வைக்கப்பட்டனர்.  
வெள்ளத்தால் பாதிக்கப்பட்ட பகுதிகளில் ஏறக்குறைய அனைத்து வகையான தரைவழி போக்குவரத்துகளும் துண்டிக்கப்பட்டன.
# மலேசிய வெள்ளம் 2016

## பாதிக்கப்பட்ட பகுதிகள்

### சரவாக்

2016 பிப்ரவரி 9-ஆம் தேதி, கூச்சிங் மாவட்டம் (*Kuching District*), பாவு மாவட்டம் (*Bau, Sarawak*), சமரகான் பிரிவு (*Samarahan Division*), செரியான் பிரிவு (*Serian Division*) ஆகிய இடங்களில் பெரும் வெள்ளம் ஏற்பட்டது. வெளியேற்றப்பட்டவர்களின் எண்ணிக்கை 765-இல் இருந்து 1,065-ஆக உயர்ந்தது.  
2016 பிப்ரவரி 11-ஆம் தேதி, அந்த எண்ணிக்கை 5,600-ஆக அதிகரித்தது. பிப்ரவரி 22 வரை, வெள்ளத்தில் இருந்து வெளியேற்றப்பட்டவர்களின் எண்ணிக்கை 7,965-ஆக இருந்தது. சரவாக் மாநிலத்தில் ஏற்பட்ட அந்த வெள்ளத்தினால் சரவாக் பொது மருத்துவமனையும் (*Sarawak General Hospital*) வெள்ளத்தில் மூழ்கியுள்ளது.
# மலேசிய வெள்ளம் 2016

## பாதிக்கப்பட்ட பகுதிகள்

### தற்காலிக நிவாரண மையங்கள்

மேலும் பல பாம்புகள் மற்றும் முதலைகள் வெள்ளப் பகுதிகளில் சுற்றித் திரிந்து மனிதர்களைத் தாக்கியதாகவும் அறியப்படுகிறது. பிப்ரவரி 20-ஆம் தேதி, ஓர் இளம்பெண் ஆற்றில் தவறி விழுந்ததில் ஓர் உயிரிழப்பு ஏற்பட்டது.  
பிப்ரவரி 26-ஆம் தேதி, 7,288 மாணவர்கள் வெள்ளத்தால் பாதிக்கப்பட்டனர்; மற்றும் 10 பள்ளிகள் தற்காலிக நிவாரண மையங்களாகப் பயன்படுத்தப்பட்டன. வெள்ளத்தின் போது, ஒரு தொங்கு பாலம் இடிந்து விழுந்ததில் ஓர் ஆசிரியர் அவரின் குடும்பத்துடன் சிக்கித் தவித்தாகவும் அறியப்படுகிறது.
# மலேசிய வெள்ளம் 2016

## பாதிக்கப்பட்ட பகுதிகள்

### ஜொகூர்

பிப்ரவரி 7-ஆம் தேதி, ஜொகூர் மாநிலத்தில் இரண்டு பேர் பலியாகினர். ஒருவர் பலத்த நீரோட்டத்தால் அடித்துச் செல்லப்பட்டார்; மற்றொருவர் மீன்பிடிக் குளத்தில் விழுந்து இறந்தார். இருப்பினும் வெள்ள நிலைமை மேம்பட்ட பிறகு பிப்ரவரி 9-இல் வெளியேற்றப்பட்டவர்களின் மொத்த எண்ணிக்கை 189 ஆகக் குறைந்தது.
# மலேசிய வெள்ளம் 2016

## பாதிக்கப்பட்ட பகுதிகள்

### நெகிரி செம்பிலான்

நெகிரி செம்பிலான் மாநுலத்தில், பிப்ரவரி 7-ஆம் தேதியின்படி வெளியேற்றப் பட்டவர்களின் எண்ணிக்கை 671-ஆக இருந்தது. மேலும் பிப்ரவரி 8-ஆம் தேதி, அந்த எண்ணிக்கை 705-ஆக அதிகரித்தது. அதே நேரத்தில் வெள்ள நீர் வடிந்த பிறகு அனைத்து நிவாரண மையங்களும் ஒரே நாளில் மூடப்பட்டன.
# மலேசிய வெள்ளம் 2016

## உதவிகள்

— சரவாக் முதலமைச்சர் அடேனான் சத்தேம் (*Adenan Satem*) மாநிலத்தில் வெள்ளத்தால் பாதிக்கப்பட்டவர்களுக்கு உதவி மற்றும் பிற அடிப்படைத் தேவைகளை வழங்க சம்பந்தப்பட்ட நிறுவனங்களுக்கு உத்தரவிட்டார்.  
சரவாக் மாநில அரசும் எதிர்காலத்தில் இதுபோன்ற வெள்ளம் மீண்டும் ஏற்படாமல் இருக்க நீண்ட கால தீர்வைக் காண்பதாக உறுதியளித்தது. மலேசிய தீயணைப்பு மற்றும் மீட்புத் துறை (*Malaysian Fire and Rescue Department*), பாதிக்கப் பட்டவர்களை மீட்பதில் சிறப்பான பணிகளைச் செய்த அதே வேளையில்; பள்ளிகள், சாலைகள் மற்றும் வெள்ளத்தால் பாதிக்கப்பட்ட வீடுகளைச் சுத்தம் செய்வதற்கும் உதவினார்கள்.
# மலேசிய வெள்ளம் 2016

## உதவிகள்

### மலேசியா சபா பல்கலைக்கழகம்

மலேசியா சபா பல்கலைக்கழகத்தின் (*University of Malaysia Sabah*) மாணவர் நலக் குழுவின் (*Student Welfare Committee* - **JAKMAS**) துன் முஸ்தபா குடியிருப்புக் கல்லூரி (*Tun Mustapha Residential College*) மூலம் சரவாக்கில் வெள்ளத்தால் பாதிக்கப்பட்டவர்களுக்கு உதவ ஒரு தொண்டு இயக்கத்தை நடத்தியது.  
ஐக்கிய மலாய் தேசிய அமைப்பு (**UMNO**) மலாக்கா மற்றும் நெகிரி செம்பிலான் மாநிலங்களில் வெள்ளத்தால் பாதிக்கப்பட்ட 1,500 குடும்பங்களுக்கு உணவுப் பொருட்கள் மற்றும் அடிப்படைத் தேவைப் பொருட்களை அனுப்பி உதவியது.
# அப்சல்புரா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1957 | அண்ணாராவ் பாசப்ப கனமுகி | இந்திய தேசிய காங்கிரஸ் |
| 1962 |  |  |
| 1967 | என். எஸ். பாட்டீல் |  |
| 1972 | திகம்பர் ராவ் பல்வந்த்ராவ் |  |
| 1978 | எம். ஒய். பாட்டீல் | ஜனதா கட்சி |
| 1983 | அனுமந்தராவ் தேசாய் |  |
| 1985 | மாளிகய்ய வெங்கய்ய குத்தேதார் | இந்திய தேசிய காங்கிரஸ் |
| 1989 |  |  |
| 1994 | கர்நாடக காங்கிரஸ் கட்சி |  |
| 1999 | மதச்சார்பற்ற ஜனதா தளம் |  |
| 2004 | எம். ஒய். பாட்டீல் |  |
| 2008 | மாளிகய்ய வெங்கய்ய குத்தேதார் | இந்திய தேசிய காங்கிரஸ் |
| 2013 |  |  |
| 2018 | எம். ஒய். பாட்டீல் |  |
| 2023 | } |  |
# ஜிம்மி கிம்மெல்

**ஜிம்மி கிம்மெல்** (*Jimmy Kimmel*) அமெரிக்க தொலைக்காட்சித் தொகுப்பாளரும், நகைச்சுவை நடிகரும், எழுத்தாளரும், தயாரிப்பாளரும் ஆவார். மேலும் ஜிம்மி கிம்மெல் லைவ்! என்னும் நேரலைப் பேச்சு நிகழ்ச்சியின் தயாரிப்பாளராகவும் தொகுப்பாளராகவும் இருந்துள்ளார். ஜிம்மி கிம்மெல் 2012 , 2016 மற்றும் 2020 ஆம் ஆண்டிற்கான பிரதானநேர எம்மி விருதுகளை தொகுத்து வழங்கியதுடன் இவர் 2017, 2018, மற்றும் 2023ஆம் ஆண்டுகளுக்கான 89ஆவது, 90ஆவது மற்றும் 95ஆவது ஆகிய அகாதமி விருதுகள் வழங்கும் விழாவையும் தொகுத்து வழங்கியுள்ளார்.
# கிளாரா செர்மன்

**கிளாரா நெசுபா செர்மன்** (*Clara Nezbah Sherman*) (பிப்ரவரி 18, 1914 - சூலை 31, 2010) ஒரு நவாஜோ கலைஞர், குறிப்பாக நவாஜோ விரிப்புகளுக்கு பெயர் பெற்றவர். இவரது தாயார் பெயர் அஸ்தி இஸ்னி கிளான் மற்றும் இவரது தந்தையார் நாசாசி டினே ஆவர். இவர் ஒரு தத்தெடுக்கப்பட்ட சகோதரி உட்பட பத்து உடன்பிறப்புகளில் கடைசியாக எஞ்சியிருந்த உறுப்பினர் அவர். செர்மனும் அவரது உடன்பிறப்புகளும் கைவினைத் தொழிலில் நிபுணத்துவம் பெற்ற அவரது குடும்பத்தில் இருந்து குழந்தைகளாக இருந்த போதே நெசவு செய்ய கற்றுக்கொண்டனர். கிளாரா தனது கணவர் ஜான் செர்மனுடன் பல குழந்தைகளைப் பெற்றெடுத்தார். அவரது மகள்கள் மற்றும் பேத்திகளும் நெசவு செய்ய கற்றுக்கொண்டனர்.  
இவர் சுபிலம் (ஹார்மோனிகா) என்ற இசைக்கருவியை வாசித்தார், இக்கருவியில் ஒரே நேரத்தில் ஒரு மெல்லிசை மற்றும் தாழ்சுருதி வரியை தொடர்ந்து வைத்திருக்க முடியும்."
# மனோரமா சிங்

**மனோரமா சிங்** (*Manorama Singh*, 23 ஆகத்து 1938 – 8 திசம்பர் 2024) என்பவர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவரது கணவர் சந்திரசேகர் சிங் பீகார் முதல்வராகப் பதவி வகித்தவர் ஆவார். இவர் 1980களில் இந்தியத் தேசிய காங்கிரசின் உறுப்பினராகப் பீகாரில் உள்ள பங்கா மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்டார்.  
மனோரமா சிங் 1984-ல் பாங்கா மக்களவைத் தொகுதியிலிருந்து இந்திய நாடாளுமன்றத்திற்கு உறுப்பினராகத் தேர்ந்தெடுக்கப்பட்டார். ஆனால் 1985-ல் இவரது கணவர் தில்லியில் அமைச்சரானபோது தனது பதவியிலிருந்து விலகினார். இவரது கணவர் 1986-ல் இறந்தார். இதனால் மீண்டும் ஒரு இடைத்தேர்தல் 1986-ல் நடத்தப்பட்டது. இவர் 1986ஆம் ஆண்டு நடைபெற்ற பாங்கா மக்களவைத் தொகுதி இடைத்தேர்தலில் ஜனதா கட்சியின் ஜார்ஜ் பெர்னாண்டஸை எதிர்த்து 186,237 வாக்குகள் பெற்று வெற்றி பெற்றார். ஆனால் 1989, 1991 மற்றும் 1996ஆம் ஆண்டுகளில் நடைபெற்ற தேர்தல்களில் தோல்வியடைந்தார்.
# கேந்தரா

**கேந்தரா**(*Kendara*) என்பது ஒடிசா மாநிலத்தின் பழமையான இசைக்கருவிகளில் மரத்தாலான ஒரு சரம் கருவி ஆகும். இந்த இசைக்கருவியில் ஒரு சரம் உள்ளது. பொதுவாக அதன் சரத்தின் குறுக்கே வில் வரைந்து இசைக்கப்படுகிறது. இவை பெரும்பாலும் பாரம்பரியமாக *ஜோகிகளால்* பயன்படுத்தப்படுகின்றன. இவர்கள், பெரும்பாலும், காய்ந்த பூசணிக்காய் ஓட்டால் ஆன பாத்திரத்துடன் வீடு வீடாகச் சென்று உணவைப் பிச்சையாக ஏற்றுக்கொள்ளும் போது இந்த இசைக்கருவியை இசைத்து பாடல்களைப் பாடுவார்கள். நாட்டுப்புற இசை உட்பட நாட்டுப்புற வகைகளில் இவை அரிதாகவே பயன்படுத்தப்படுகின்றன. *கேந்தராவில்* இசைக்கப்படும் நாட்டுப்புற இசை வகை *கேந்தர கீதை* என்று அழைக்கப்படுகிறது. 12 ஆம் நூற்றாண்டில் சமஸ்கிருதம் அப்போதைய உத்கலா இராச்சியத்தின் அதிகாரப்பூர்வ மொழியாக மாற்றப்பட்டபோது இந்த கருவி பிரபலமடைந்தது, ஆனால் சாதாரண மக்களுக்கு அந்த மொழியின் பாடல்கள் புரியவில்லை, ஆனால் ஜோகிகள் நாட்டுப்புற பாடல்களை இந்த இசைக்கருவியில் வாசித்தனர். கேந்தராவின் மிகவும் பிரபலமான மாறுபாட்டை விளையாடும் ஜோகிகளின் ஒரு குறிப்பிட்ட பிரிவான நாதத்துடன் இது பிணைக்கப்பட்டுள்ளது. மற்ற மாறுபாடு "மாஜி கேந்தரா" என்று அழைக்கப்படுகிறது. மேலும், இந்திய மாநிலமான ஒடிசாவில் சந்தால் மக்களால் இது இசைக்கப்படுகிறது.
# கொண்டா சுரேகா

**கொண்டா சுரேகா** (*Konda Surekha*)(பிறப்பு: ஆகஸ்ட் 19, 1965) என்பவர் இந்தியத் தேசிய காங்கிரசினைச் சேர்ந்த இந்திய அரசியல்வாதியும் தெலங்காணா மாநில வனம் மற்றும் சுற்றுச்சூழல் துறை அமைச்சரும் ஆவார். இவர் தெலங்காணாவில் உள்ள சியாம்பேட், பர்கல் மற்றும் வாரங்கல் கிழக்கு சட்டமன்றத் தொகுதிகளிலிருந்து சட்டமன்ற உறுப்பினராகப் பணியாற்றினார்.
# கொண்டா சுரேகா

## ஆரம்ப கால வாழ்க்கை

கோண்டா சுரேகா இந்தியாவின் வாரங்கல் நகரில் தும்மா சந்திரமௌலி மற்றும் தும்ம ராதா ஆகியோருக்கு மகளாகப் பிறந்தார். சுரேகா கொண்டா முரளியை மணந்தார்.
# கொண்டா சுரேகா

## பணி

கொண்டா சுரேகா 1995-ல் *மண்டல் பரிஷத்* ஆகத் தேர்ந்தெடுக்கப்பட்டார். 1996ல் *பிசிசி* உறுப்பினராக நியமிக்கப்பட்டார். 1999ல் சாயம்பேட்டை சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். 1999-ல் இவர் காங்கிரசு சட்டமன்றக் கட்சியின் பொருளாளராகவும், பெண்கள் மற்றும் குழந்தைகள் நலக் குழு, சுகாதாரம் மற்றும் தொடக்கக் கல்வி நிலைக்குழு உறுப்பினராகவும் ஆனார். 2000ஆம் ஆண்டு அகில இந்தியக் காங்கிரசு கட்சியின் உறுப்பினராக நியமிக்கப்பட்டார்.  
2004-ல் சியாம்பேட்டை சட்டமன்ற உறுப்பினராகத் தேர்ந்தெடுக்கப்பட்டார். 2004-ல் காங்கிரசு கட்சியின் அதிகாரப்பூர்வ செய்தித் தொடர்பாளராக இருந்தார். இவர் 2005-ல் மாநகராட்சி அலுவலக உறுப்பினரானார். 2009-ல் இவர் பர்கல் சட்டமன்ற உறுப்பினராகத் தேர்ந்தெடுக்கப்பட்டார். மேலும் சுரேகா பெண்கள் மேம்பாடு மற்றும் குழந்தைகள் நலம், ஊனமுற்றோர் மற்றும் சிறார் நலத்துறை அமைச்சராகப் பதவியேற்றார்.  
சுரேகா எ. சா. ராஜசேகர ரெட்டியின் அமைச்சரவையில் பெண்கள் மேம்பாடு மற்றும் குழந்தைகள் நலம், ஊனமுற்றோர் மற்றும் சிறார் நலத்துறை அமைச்சராகப் பணியாற்றினார். ஆனால் எ. சா. ராஜசேகர ரெட்டியின் மரணத்திற்குப் பிறகு இவரது மகன் ஜெகன்மோகன் ரெட்டிக்குப் பெரும்பான்மை சட்டமன்ற உறுப்பினர்கள் ஆதரவு இருந்தும் முதலமைச்சராகப் பதவியேற்காததால் தனது பதவியிலிருந்து விலகினார்.  
சுரேகா 4 சூலை 2011 அன்று பதவி விலகினார். இவர் ஒய். எஸ். ஆர். காங்கிரசு கட்சி வேட்பாளராக பர்கல் சட்டமன்றத் தொகுதியில் 12 சூன் 2012 அன்று நடைபெற்ற இடைத்தேர்தலில் போட்டியிட்டார்.  
ஜெகன் மோகன் ரெட்டி கட்சியினரின் மோசமான நடத்தை காரணமாக இவர் சூலை 2013-ல் ஒய். எஸ். ஆர். காங்கிரசு கட்சியிலிருந்து விலகினார். 2014 இந்தியப் பொதுத் தேர்தலுக்கு சில நாட்களுக்கு முன்பு இவர் பாரத் இராட்டிர சமிதி கட்சியில் சேர்ந்து வாரங்கல்-கிழக்கு சட்டமன்றத் தொகுதியில் போட்டியிட்டார். வாரங்கல் கிழக்கு (சட்டமன்றத் தொகுதி) தொகுதியில் 55,085 வாக்குகள் அதிகம் பெற்று வெற்றி பெற்று சட்டமன்ற உறுப்பினராக ஆனார்.  
2018-ல் சுரேகா தனது கணவருடன் இந்தியத் தேசிய காங்கிரசில் சேர்ந்தார்.
# கொண்டா சுரேகா

## அரசியல் புள்ளிவிவரங்கள்

| 1 | 1995 | எம்.பி.பி | இதேகா |  |  |  |
| --- | --- | --- | --- | --- | --- | --- |
| 2 | 1999 | சட்டமன்ற உறுப்பினர் | சியாம்பேட்டை | தேவு சாம்பையா (பாஜக) | 43384–42813 | 571 |
| 3 | 2004 | பிரேமந்தர் ரெட்டி குஜ்ஜுலா (பாஜக) | 72454–28430 | 44024 |  |  |
| 4 | 2009 | பார்க்கல் | பிக்ஷபதி மொலுகுரி (டிஆர்எஸ்) | 69135–56335 | 12800 |  |
| 5 | 2012 – இடைத்தேர்தல் | ஒய்.எஸ்.ஆர்.சி.பி | பிக்ஷபதி மொலுகுரி (டிஆர்எஸ்) | 51936–50374 | 1562 |  |
| 6 | 2014 | பாஇராச | வாரங்கல் கிழக்கு | பஸ்வராஜு சரையா (இதேகா) | 88641–33556 | 55085 |
| 7 | 2018 | இதேகா | பார்க்கல் | சல்லா தர்ம ரெட்டி (டிஆர்எஸ்) | 105903-59384 | 46519 |
| 8 | 2023 | இதேகா | வாரங்கல் கிழக்கு | எரபெல்லி பிரதீப் ராவ் (பாஜக) | 67757-52105 | 15652 |
# கொண்டா சுரேகா

## தனிப்பட்ட வாழ்க்கை

கோண்டா சுரேகா, வாரங்கல் மாவட்டத்தைச் சேர்ந்த முன்னாள் சட்ட மேலவை உறுப்பினரும், காங்கிரசு தலைவருமான கோண்டா முரளியை மணந்தார். இவர்களுக்கு ஒரு மகள் உள்ளார்.
# கொண்டா சுரேகா

## சர்ச்சைக் கருத்தும் வழக்கும்

தெலுங்கு நடிகர் நாக சைதன்யா மற்றும் பிரபல நடிகை சமந்தா ஆகியோரின் மணமுறிவிற்கு முன்னாள் தெலங்காணா முதல்வர் சந்திரசேகர் ராவின் மகன் கே. டி. ராமராவ் காரணம் என இவர் ஊடகங்களுக்கு அளித்த பேட்டியால் சர்ச்சையில் சிக்கினார். இவரது பேட்டிக்கு நடிகை சமந்தா டிவிட்டரில் கண்டனம் தெரிவித்தார். நாக சைத்தன்யாவின் தந்தையும் முன்னனி நடிகருமான நாகார்ஜூனாவும் கடும் கண்டனம் தெரிவித்ததோடு நாம்பள்ளியில் உள்ள சிறப்பு நீதிமன்றத்தில் வழக்குத் தொடர்ந்தார். திரையுலக பிரமுகர்களின் தொடர் கண்டனங்களைத் தொடர்ந்து அமைச்சர் சுரேகா தனது எக்ஸ் தள பக்கத்தில் நடிகை சமந்தாவிடம் மன்னிப்பு கோரினார்.
# குன்லா பஜன்

**குன்லா பஜன்** (*Gunla Bajan*) நேபாளத்தின் நேவார் மக்களால் இசைக்கப்படும் புத்த பக்தி இசை ஆகும். "குன்லா" என்பது நேபாள சம்பத் நாட்காட்டியில் பத்தாவது மாதத்தின் பெயராக உள்ளது, இது கிரிகோரியன் நாட்காட்டியில் ஆகஸ்ட் மாதத்திற்கு ஒத்திருக்கிறது. மேலும், "பஜன்" என்றால் "இசை" அல்லது மக்கள் குழுவாக சேர்ந்து பாடல்கள் பாடுவது என்று பொருள் படுகிறது.  
குன்லா என்பது நேவார் பௌத்த சமூகத்தினருக்கு புனிதமான மாதமாகும் .புனித மாதத்தைக் கடைப்பிடிக்கும் பழக்கம் புத்தரின் காலத்திலிருந்து பின்பற்றப்படுகிறது. துறவிகள் ஒரே இடத்தில் தங்கி, உள்ளூர் மக்களுக்கு தர்மத்தைக் கற்பித்த காலத்திலிருந்தே இருந்து வந்தது என்று சொல்லப்படுகிறது.
# குன்லா பஜன்

## நிகழ்ச்சிகள்

வட்டாரம் அல்லது சாதி அடிப்படையிலான சங்கங்கள், அதில் உறுப்பினர்களாக இருப்பவர்கள் குன்லா பஜன் நிகழ்ச்சிகளை ஏற்பாடு செய்கின்றனர். இந்தக் குழுக்கள் பொது நிகழ்ச்சிகளின் வருடாந்திர நாட்காட்டியைப் பின்பற்றுகின்றன. அவர்கள் இசை பாடங்களை நடத்துகிறார்கள். மேலும், இது தொடர்பான மத விழாக்கள், பாடல் பாடும் அமர்வுகள், விருந்துகளை நடத்துகிறார்கள்.  
குன்லாவின் போது சுயம்புநாதர் கோயில் மற்றும் பிற பௌத்த தலங்களுக்கு சென்று வழிபாடு செய்வதை இவர்கள் பின்பற்றுகின்றனர். குன்லா இசையை வாசிக்கும் போது தினசரி யாத்திரை மேற்கொள்வது ஆண்டின் மிக முக்கியமான செயல்பாடாக கருதப்படுகிறது. புனித மாதத்தின் முக்கிய நாட்கள் 'பஹித்யா ஸ்வாஹ்வானேகு' எனப்படுகிறது. குன்லா இசையை வாசிக்கும் பக்தர்கள் புனித முற்றங்களுக்குச் சென்று திருவிழாவிற்காக காட்சிக்கு வைக்கப்பட்டிருக்கும் பஹித்யா ( திபங்கர புத்தர் ) மற்றும் பௌபா ஓவியங்களை வணங்குகின்றனர். மேலும், 'நிசாலா சாவானேகு' எனப்படும் சுயம்புவிற்கு பிரசாதம் வழங்கப்படும் நிகழ்ச்சி நடைபெறுகிறது. அப்போது, அதன் சுற்றுப்புறங்களில் கச்சேரிகள் நடைபெறுகிறது. நேபாள புத்தாண்டு தினத்தின் போது குன்லா இசைக் குழுக்கள் ஊர்வலங்களை நடத்துகின்றன.
# குன்லா பஜன்

## இசை

குன்லா இசையின் ஒரு நிகழ்ச்சி தெய்வங்களுக்கு ஒரு சிறிய வணக்கமான தியா லயேகுவுடன் தொடங்குகிறது. ஊர்வலம் செல்லும்போதும், கோயிலின் சன்னதியைச் சுற்றிச் செல்லும்போதும், பாலத்தைக் கடக்கும்போதும் தனித்தனி இசைக் குரல்கள் ஒலிக்கின்றன. இவை லாவந்தா, ச்வோ, கிரஹா, அஸ்டார், பாலிமா மற்றும் பார்ட்டால் என அழைக்கப்படுகின்றன.  
ஊர்வலங்களின் போது, இசைக்கலைஞர்கள் பொதுவாக பருவகால பாடல்கள் அல்லது பிற பாரம்பரிய பாடல்களை டிரம்ஸ் மற்றும் சைம்பல்களால் ஆதரிப்பார்கள். நவீன பிரபலமான பாடல்களும் இசைக்கப்படுகின்றன.  
குவாரா என்பது கோயில் சதுக்கங்கள் மற்றும் புனித முற்றங்களில் இசைக்கலைஞர்கள் வட்டமாக நின்று இசைக்கப்படும் ஒரு நீண்ட இசைப் பகுதி ஆகும். இது 15 முதல் 20 நிமிடங்கள் நடைபெறுகிறது. இதில், அன்னபூர்ணா குவாரா, ஸ்வேத்காலி குவாரா மற்றும் சங்கின் குவாரா பிரபலமானவையாக கருதப்படுகிறது.
# குன்லா பஜன்

## கருவிகள்

குன்லா இசையின் முக்கிய கருவியான "தா" என்று அழைக்கப்படும் இரட்டை பக்க டிரம் காத்மாண்டு பள்ளத்தாக்கில் 2,000 ஆண்டுகளாக இசைக்கப்படுகிறது என்று நம்பப்படுகிறது. இது, குட்டைக் குச்சியால் இடது பக்கமும் கையால் வலது பக்கமும் அடிக்கப்படுகிறது.  
தற்போது, இசையை வாசிக்க எக்காளம் மற்றும் கிளாரினெட்டுகள் பயன்படுத்தப்படுகின்றன. முதலில், "வாஹாலி" மற்றும் "பசூரி" (बासुरि) என அழைக்கப்படும் உள்ளூர் காற்றுக் கருவிகள் இசையை வழங்கின.  
மற்ற கருவிகள் "தா" மற்றும் "புஸ்யா" முறையே சிறிய மற்றும் பெரிய சங்குகள் ஆகும். "நாய்கிம்" என்பது சிறிய டிரம் , "சுஸ்யா" எனப்படும் சிலம்பங்கள், "பம்யதா" என்பது ஒரு நீண்ட எக்காளம் போன்ற தனித்தனியான கருவிகள் இந்த நிகழ்ச்சிக்காக பயன்படுத்தப்படுகின்றன.
# பால்குன்

**பால்குன்**' (*Falgun*) என்பது பெங்காலி நாட்காட்டி, அசாமிய நாட்காட்டி, மற்றும் நேபாளி நாட்காட்டியின்படி ஆண்டின் பதினொன்றாவது மாதமாகும். இது, அசாம் மாநிலத்தில் **பாகுன்** எனவும் கூறப்படுகிறது. வங்காளதேசத்தில் அக்டோபர் 2019 முதல் பயன்படுத்தப்படும் பெங்காலி நாட்காட்டியின் திருத்தத்தில், கிரெகொரியின் நாட்காட்டியின்படி இந்த மாதம் சாதாரண ஆண்டுகளில் 29 நாட்களும் அல்லது நெட்டாண்டுகளில் 30 நாட்களும் இருக்கும். வங்கதேசத்தில் 1987 முதல் அக்டோபர் 2019 வரை பயன்படுத்தப்பட்ட நாட்காட்டியின் முந்தைய பதிப்பில், பால்குன் மாதத்திற்கு சாதாரண ஆண்டுகளில் 30 நாட்கள் அல்லது நெட்டாண்டுகளில் 31 நாட்கள் இருந்தன. பொதுவாக, இந்த மாதம் 29 அல்லது 30 நாட்களைக் கொண்டுள்ளது. சூரியனின் உண்மையான இயக்கங்களின் அடிப்படையில், பழைய சீர்திருத்தப்படாத வங்காள நாட்காட்டியில், மேற்கு வங்காளத்திலும்,  
பால்குன் நட்சத்திரம் (சந்திர மாளிகை) உத்தர பால்குனியின் பெயரால் பெயரிடப்பட்டது. அப்போது ஆண்டின் அந்த நேரத்தில் முழு நிலவு தோன்றும். இது வங்காளதேசம், மேற்கு வங்காளம், அசாம் மற்றும் நேபாளத்தில் ஆறாவது மற்றும் இறுதி பருவமான வசந்த காலத்தின் வருகையைக் குறிக்கிறது.
# பால்குன்

## பால்குன் மாதத்தின் முக்கிய தினங்கள்

- பால்குன் 1 - பகேலா பால்கன் (வங்காளதேசம்)
- பால்குன் 7 - ஜனநாயக தினம் (நேபாளம்)
- பால்குன் 8
- மொழி தியாகிகள் தினம் (வங்காளதேசம்)
- பால்குன் 12 - தேசிய கல்வி தினம் (நேபாளம்)
- பால்குன் 14 - மகா சிவராத்திரி (இந்தியா, நேபாளம்)
- பால்குன் முழு நிலவு - டோல் பூர்ணிமா (இந்தியா), ஹோலி (வங்காளதேசம், இந்தியா)
# பால்வாய் சிரவந்தி ரெட்டி

**பால்வாய் சிரவந்தி ரெட்டி** (*Palvai Sravanthi Reddy*)(பிறப்பு 18 ஏப்ரல் 1973) என்பவர் இந்தியாவின் தெலங்காணா மாநிலத்தைச் சேர்ந்த இந்திய அரசியல்வாதி ஆவார். இவர் முனுகோடு சட்டமன்றத் தொகுதியில் இந்தியத் தேசிய காங்கிரசு கட்சியின் சார்பில் போட்டியிட்டு வெற்றி பெற்று சட்டமன்ற உறுப்பினரானவர். சிரவந்தி ரெட்டி, முன்னாள் அமைச்சரும், சட்டமன்ற உறுப்பினருமான பல்வாய் கோவர்தன் ரெட்டியின் மகள் ஆவார். இவர் 1967 முதல் 1999 வரை ஐந்து முறை ஆந்திரப் பிரதேச சட்டமன்றத்திற்கு உறுப்பினராகத் தேர்ந்தெடுக்கப்பட்டார். காந்தி குடும்பத்திற்கு நெருக்கமானவராகக் கருதப்பட்ட இவர், காந்தியின் திடீர் மறைவின் போது மாநிலங்களவை உறுப்பினராக இருந்தார்.
# பால்வாய் சிரவந்தி ரெட்டி

## ஆரம்ப வாழ்க்கை மற்றும் கல்வி

பால்வாய் சிரவந்தி ரெட்டி, நல்கொண்டா மாவட்டத்தில் உள்ள சந்தூர் மண்டலம், இடிகுடா கிராமத்தில் பிறந்தார். சட்டம் மற்றும் நிர்வாகத்தில் இரட்டை முதுகலைப் பட்டம் பெற்றவர்.
# பால்வாய் சிரவந்தி ரெட்டி

## அரசியல் வாழ்க்கை

பால்வாய் சிரவந்தி அகில இந்தியக் காங்கிரசு கட்சியின் உறுப்பினராகவும், தெலங்காணா உயர் நீதிமன்றத்தில் வழக்கறிஞராகவும் உள்ளார். இவர் 1994ஆம் ஆண்டு தனது தந்தை பல்வாய் கோவர்தன் ரெட்டிக்காக முதன்முறையாகப் பிரச்சாரம் செய்தார். இவரது தீவிர அரசியல் வாழ்க்கை 1999-ல் அவரது தந்தை முனுகோட்டில் போட்டியிட்டபோது அவரது பிரச்சார பொறுப்பாளராகப் பணியாற்றினார். இவர் 20 ஆண்டுகளுக்கும் மேலாகக் காங்கிரசு கட்சியின் உறுப்பினராகவும், முதல் அகில இந்தியக் காங்கிரசு குழுவின் உறுப்பினராகவும் இருந்து வருகிறார். தெலங்காணாவில் 2014 சட்டமன்றத் தேர்தலில் சுயேச்சை வேட்பாளராகப் போட்டியிட்டு 27,441 வாக்குகள் பெற்று வெற்றி வாய்ப்பினை இழந்தார்.  
காங்கிரசு தலைவர் சோனியா காந்தி முனுகோடு சட்டமன்ற இடைத்தேர்தலில் பால்வாய் சிரவந்தி ரெட்டியின் வேட்புமனுவைச் செப்டம்பர் 9, 2022 அன்று அங்கீகரித்தார். காங்கிரசு சட்டமன்ற உறுப்பினர் ஏ. கோமதிரெட்டி ராஜகோபால் ரெட்டி பாஜக<nowiki/>வுக்கு மாறியதால் நல்கொண்டா மாவட்டத்தில் உள்ள இந்தத் தொகுதிக்கு இடைத்தேர்தல் நடைபெற்றது. இந்த இடைத்தேர்தலில் பாஜக அதிகாரப்பூர்வ வேட்பாளராகப் போட்டியிட்ட முன்னாள் சட்டமன்ற உறுப்பினர் கோமதிரெட்டி ராஜகோபால் ரெட்டியை எதிர்த்துப் போட்டியிட்டு மூன்றாமிடம் பெற்றார். இத்தேர்தலில் பாரத் இராட்டிர சமிதி கட்சி<nowiki/>யினைச் சார்ந்த குசுகுந்த்லா பிரபாகர் ரெட்டி வெற்றிபெற்றார்.
# பானோத் சந்திரவதி

**பனோத் சந்திரவதி** (*Banoth Chandravathi*) என்பவர் இந்திய அரசியல்வாதியும் தெலங்காணா சட்டமன்ற உறுப்பினரும் ஆவார். இவர் கம்மம் மாவட்டத்தில் உள்ள வைரா சட்டமன்றத் தொகுதியின் சட்டமன்ற உறுப்பினராக இருந்தார். இந்தியப் பொதுவுடைமைக் கட்சியினை சார்ந்த இவர் ஏப்ரல் 2014-ல், பாரத் இராட்டிர சமிதி கட்சியில் சேர்ந்தார்.
# பானோத் சந்திரவதி

## இளமை

பனோத் சந்திரவதி பழங்குடி சமூகமான லம்பாடாவில் பிறந்தார். 2007-ல் ஆந்திரா மருத்துவக் கல்லூரி, விசாகப்பட்டினத்தில் மருத்துவப் படிப்பினை முடித்தார்.
# பானோத் சந்திரவதி

## அரசியல் வாழ்க்கை

சந்திரவதி 2009-ல் சட்டசபைக்கு உறுப்பினராக்த் தேர்ந்தெடுக்கப்பட்டார். ஆந்திரப் பிரதேச சட்டப் பேரவையின் இளைய சட்டமன்ற உறுப்பினர் இவர் ஆவார். இவர் 2011-ல் தனது பால்ய நண்பரான சுரேஷை மணந்தார்.
# பானோத் சந்திரவதி

## சட்டமன்ற உறுப்பினராக

| 1. | 2009 | 2014 | வைரா சட்டமன்றத் தொகுதி சட்டமன்ற உறுப்பினர். | இபொக | } |
| --- | --- | --- | --- | --- | --- |
# போர்த்துகீசிய திரிபுக் கொள்கை விசாரணை

மன்றத்தில் கலீலியோ கலிலி]]
**போர்த்துகீசிய கிறித்தவ சமயக் விசாரணை**, இதனை அதிகாரப்பூர்வமாக போர்ச்சுகலில் உள்ள விசாரணையின் கத்தோலிக்க திருச்சபையின் பொதுக்குழு என்று அழைக்கப்படுகிறது. இத்திரிபுக் கொள்கை விசாரணை மன்றத்தை போர்த்துக்கல் பேரரசர் மூன்றாம் ஜான் வேண்டுகோளின்படி, கத்தோலிக்கத் திருச்சபையின் போப்பாண்டவர் மூன்றாம் பவுல் அனுமதியுடன் 1536 ஆம் ஆண்டில் போர்த்துக்கல் பேரரசில் முறையாக நிறுவப்பட்டது. இக்குற்ற விசாரணை மன்றம் 1536 முதல் 1821 ஆண்டு முடிய செயல்பட்டது. இடைக்கால திரிபுக் கொள்கை விசாரணைக்குப் பிந்தைய காலத்தில் நடைபெற்ற எசுப்பானிய திரிபுக் கொள்கை விசாரணைக்குப் (1478-1834) பின்னர் போர்த்துக்கல் கிறித்தவ சமயக் குற்ற விசாரணை மன்றம் நிறுவப்பட்டது. போர்த்துகீசிய கிழக்கிந்தியக் கம்பெனியின் ஆட்சியினரால் கோவாவில் கத்தோலிக்க கிறித்தவ சமயக் குற்ற விசாரணை நடைபெற்றது. உரோமைச் சமயக் குற்ற விசாரணை மன்றம் 1542 முதல் 1650 முடிய செயல்பட்டது.
# போர்த்துகீசிய திரிபுக் கொள்கை விசாரணை

## இதனையும் காண்க

- இடைக்கால திரிபுக் கொள்கை விசாரணை
- திரிபுக் கொள்கை விசாரணை
- எசுப்பானிய திரிபுக் கொள்கை விசாரணை
- கோவா சமயக் குற்றவிசாரணை
- உரோமைச் சமயக் குற்ற விசாரணை
# ஹசு யாஜ்னிக்

யாஜ்னிக் தனது முதுகலைப் படிப்பை முடித்தபிறகு 1963ம் ஆண்டு சுரேந்திரநகரில் உள்ள எம்.பி.ஷா எனும் கல்லூரியில் குஜராத்திய மொழிப் பேராசிரியரைாக பணியில் சேர்ந்தார். 1964ல் விஷ்நகரில் உள்ள எம்.என். கல்லூரியில் பணியில் சேர்ந்தார். பின்னர், 1965 முதல் 1973 வரை அகமதாபாத்தில் உள்ள குஜராத் கல்லூரியில் பணியாற்றினார். 1965 முதல் 1979 வரை ஜாம்நகரில் உள்ள டிகேபி கல்லூரியிலும் பேராசிரியராகப் பணியாற்றினார். பின்னர் 1979 முதல் 1982 வரை சுரேந்திரநகரில் உள்ள எம்.பி. ஷா கல்லூரிக்கு மீண்டும் மாறினார். 1996 முதல் 2005 காலக்கட்டத்தில் அகமதாபாத்தில் மேகானி லோக்வித்யா சன்ஷோதந் பவன் என்னும் அமைப்பை நிறுவி அதன் நிர்வாக அதிகாரியாக இருந்தார்.
# ஹசு யாஜ்னிக்

## படைப்புகள்

யாஜ்னிக் உபமன்யு, புஷ்பதன்வா, பி. காஷ்யப், வஜ்ரானந்தன் ஜானி மற்றும் ஸ்ரீதர் உள்ளிட்ட பல்வேறு புனைப்பெயர்களில் எழுதியுள்ளார்: இவர் இருபது நாவல்கள், மூன்று சிறுகதைத் தொகுப்புகள், இரண்டு சிறைக் கதைகள், நான்கு இடைக்காலக் கதைகள், நான்கு இடைக்காலப் படைப்புகளின் மீதான விமர்சனம், பன்னிரண்டு நாட்டுப்புறப் படைப்புகள் மற்றும் ஆறு குழந்தை இலக்கியப் படைப்புகளைத் படைத்துள்ளார். இவரது முதல் சிறுகதை "லாப்சி" 1954 இல் வெளியிடப்பட்டது.  
தக்தா (1968), ஹைவே பர் ஏக் ராட் (1981), பிஜி சவர்னோ சூரஜ் (1982), சோல் பச்சி (1986), நீரா கௌசனி (1987) ஆகியவை எளிமையான கருப்பொருள்கள் மற்றும் மொழி கொண்ட அவரது ஜனரஞ்சக நாவல்கள். திவால் பச்சல்னி துனியா என்பது 28 அரைக்கற்பனையாக்கப்பட்ட உண்மைக் கதைகளின் தொகுப்பாகும்.[4] மந்தானி மாயா (1985), ஏக் ஜுபானிமந்தி (1985) மற்றும் பச்சித்னா பத்தாரோ (1985) ஆகியவை அவரது சிறுகதைத் தொகுப்புகள் ஆகும்.  
மத்தியகாலின் குஜராத்தி பிரேம்கதா (1974), மத்தியகாலின் கதாசாஹித்யா (1987), ஷமல் (1978, ஷமல் பட் மீது) மற்றும் சமஸ்கிருத கதாசாகித்யா (1997) ஆகியவை இவரது ஆய்வுப் படைப்புகள். கம்கதா (1987) என்பது இடைக்கால சமஸ்கிருதப் பிராகிருதப் படைப்புகளிலிருந்து குஜராத்திப் பெண்களின் கதைகளை உள்ளடக்கியது.  
குஜராத்தி லோக்கதாவோ (1996), சௌரப் வ்ரத்கதாவோ (1996), சௌரப் நவ்ரத் கர்பா (1996), சௌரப் லக்னகீத் சங்க்ரா (1999), சௌரப் பதபஜனவளி (1999), லக்னோல்லாஸ் (2001) ஆகியவை இவரால் தொகுக்கப்பட்ட நாட்டுப்புற இலக்கியத் தொகுப்புகள் ஆகும்.  
அவர் இசை குறித்த சில படைப்புகளை எழுதியுள்ளார்: வயலின்-வதன் (1992), ராகதர்ஷன் (1993), ஹார்மோனியம்-வதன் (1997), பன்சாரி-வதன் (1998). இவரது கிருஷ்ணசரித் மற்றும் ராம்கதா மராத்தி, ஒடியா மற்றும் இந்தி மொழிகளில் மொழிபெயர்க்கப்பட்டுள்ளன.
# ஹசு யாஜ்னிக்

## விருதுகள்

யாஜ்னிக் தனது சிறுகதைகளுக்காக 1954 இல் தர்மேந்திரசிங்ஜி கல்லூரியில் வெள்ளிப் பதக்கம் பெற்றார். அவரது திவால் பச்சல்னி துனியா நூலுக்காக குஜராத்தி சாகித்ய பரிஷத்தின் பரிசைப் பெற்றார். குஜராத்னி லோக்வித்யா என்ற படைப்புக்காக குஜராத் சாகித்ய அகாடமியின் முதல் பரிசையும் பெற்றார்.
# ஹசு யாஜ்னிக்

## குடும்ப வாழ்க்கை

யாஜ்னிக் 1964 இல் ஹசுமதி வன்ரவன்தாஸ் டேவை மணந்தார். அதே ஆண்டில் அவர்களது மகள் யுவா ஐயர் பிறந்தார். இவர்களுக்கு நயன் யாஜ்னிக் என்னும் மகன் உண்டு. Nayan Yajnik is their son.
# இராணி குமுதினி தேவி

**இராணி குமுதினி தேவி** (*Rani Kumudini Devi*)(23 சனவரி 1911 - 6 ஆகத்து 2009) என்பவர் இந்திய அரசியல்வாதியும் சமூக சேவகரும் ஆவார். இவர் 1963 முதல் 1964 வரை ஐதராபாத் பெருநகர மாநகரத் தந்தையாகப் பணியாற்றினார். தேவி இந்தியத் தேசிய காங்கிரசின் உறுப்பினர் ஆவார். இவர் ஐதராபாத்து மாநகரின் முதல் பெண் மாநகரத் தந்தை ஆவார்.
# இராணி குமுதினி தேவி

## ஆரம்ப கால வாழ்க்கை

இராணி குமுதினி தேவி 1911ஆம் ஆண்டு ஜனவரி 23ஆம் தேதி இன்றைய தெலங்காணாவில் வாரங்கல் மாவட்டத்தில் உள்ள வாடேபல்லியில் பிறந்தார். இவரது தந்தை, பிங்கிள் வெனக்டரமண ரெட்டி, ஒரு பிரபு. இவர் ஐதராபாத்து மாநிலத்தின் துணைப் பிரதமராக ஆனார். சைக்கிள் மற்றும் குதிரைகளில் சவாரி செய்தல் மற்றும் விளையாட்டு போன்ற பொதுவான சிறுவர்கள் ஆதிக்கம் செலுத்தும் செயல்களில் பங்கேற்கத் தேவியை அவரது பெற்றோர் ஊக்கப்படுத்தினர். இதே ஆண்டு, முசி ஆறு நிரம்பி வழிந்ததால் ஐதராபாத்தில் வெள்ளம் ஏற்பட்டது. மேலும் தேவி குடிமைப் பதிவின் பொறுப்பாளராக இருந்தார்.  
சிவானந்தா மறுவாழ்வு இல்லத்திற்கு நிதி திரட்டி 1990களில் சுறுசுறுப்பாக இருந்தார்.
# இராணி குமுதினி தேவி

## இறப்பு

தேவி ஆகத்து 6, 2009 அன்று தனது 98 அகவையில் காலமானார்.
# பண்டா கார்த்திகா ரெட்டி

**பண்டா கார்த்திகா ரெட்டி** (*Banda Karthika Reddy*)(பிறப்பு 17 ஆகத்து 1977) என்பவர் இந்திய அரசியல்வாதியும் தெலங்காணாவின் பெருநகர ஐதராபாத்து மாநகராட்சியின் முன்னாள் மாநகரத்தந்தை ஆவார். இவர் 2009-ல் ஐதராபாத்து மாநகராட்சியின் முதல் மாநகரத் தந்தை ஆவர். கார்த்திகா ரெட்டி பாரதிய ஜனதா கட்சியின் உறுப்பினராக உள்ளார்.
# பண்டா கார்த்திகா ரெட்டி

## ஆரம்ப கால வாழ்க்கை

கார்த்திகா ரெட்டி 1977ஆம் ஆண்டு ஆகத்து 17ஆம் தேதி இந்தியாவின் ஐதராபாத்தில் பிறந்தார். இவர் உசுமானியா பல்கலைக்கழகத்தில் சமூகவியலில் முதுகலைப் பட்டம் பெற்றுள்ளார். இவர் விளையாட்டு வீராங்கனையும் ஆவார்.
# பண்டா கார்த்திகா ரெட்டி

## அரசியல் பணி

கார்த்திகா திசம்பர் 2009-ல் பெருநகர ஐதராபாத்தின் முதல் மாநகரத் தந்தையானார். இவர் 2010ஆம் ஆண்டு அகில இந்திய மாநகரத்தந்தை குழுவின் துணைத் தலைவரானார். கார்த்திகா 2020-ல் பாரதிய ஜனதா கட்சியில் சேர்ந்தார்.
# பண்டா கார்த்திகா ரெட்டி

## தனிப்பட்ட வாழ்க்கை

கார்த்திகா ரெட்டி, காங்கிரசு கட்சியைச் சேர்ந்த பண்டா சந்திர ரெட்டியை மணந்தார். இவர்களுக்கு கனிஷ்க் மற்றும் சோமிக் என இரு மகன்கள் உள்ளனர்.
# சரோஜினி புல்லா ரெட்டி

**சரோஜினி புல்லா ரெட்டி** (*Sarojini Pulla Reddy*)(1923-2013) என்பவர் ஐதராபாத்து மாநகராட்சியின் இரண்டாவது பெண் மாநகரத் தந்தை ஆவார். இவர் இந்தியத் தேசிய காங்கிரசு கட்சியின் மூத்த தலைவரும் ஆந்திரப் பிரதேசத்தின் முன்னாள் அமைச்சரும் ஆவார்.
# சரோஜினி புல்லா ரெட்டி

## ஆரம்ப கால வாழ்க்கை

சரோஜினி புல்லா ரெட்டி 22 பிப்ரவரி 1923 அன்று ஐதராபாத் மாநிலத்தின் (தற்போது தெலங்காணா) மகபூப்நகரில் கொண்டா ரெட்டி மற்றும் அனுசுயா ரெட்டிக்கு மகளாகப் பிறந்தார்.
# சரோஜினி புல்லா ரெட்டி

## பணி

சரோஜினி புல்லா ரெட்டி 1963-ல் இந்தியத் தேசிய காங்கிரசு கட்சியில் சேர்ந்தார். 1964-ல் நகராட்சி தேர்தலில் போட்டியிட்டு வென்றார். இவர் 1965 முதல் 1966 வரை ஐதராபாத்து மாநகராட்சியின் இரண்டாவது பெண் மாநகரத்தந்தையாக இருந்தார். இவர் 1967 மற்றும் 1972-ல் மலக்பேட் சட்டமன்றத் தொகுதியிலிருந்து இரண்டு முறை ஆந்திரப் பிரதேச சட்டமன்றத்திற்கு உறுப்பினராகத் தேர்ந்தெடுக்கப்பட்டார். ஆனால் 1978-ல் 1,000 வாக்குகள் வித்தியாசத்தில் தோல்வியடைந்தார். 1975-ல் ஐதராபாத் நகர்ப்புற மேம்பாட்டு ஆணையத்தின் முதல் தலைவரானார். இவர் 1979-ல் அப்போதைய முதல்வர் மாரி சென்னா ரெட்டியால் சட்ட சபைக்குப் பரிந்துரைக்கப்பட்டு அமைச்சரவையில் சேர்க்கப்பட்டார்.  
சரோஜினி புல்லா ரெட்டி 1978-82க்கு இடையில் தங்குதுரி அஞ்சய்யா, பவனம் வெங்கடராமி ரெட்டி மற்றும் கோட்லா விஜய பாஸ்கர ரெட்டி ஆகியோரின் அமைச்சரவையில் நகராட்சி நிர்வாகம், தகவல் மற்றும் மக்கள் தொடர்பு மற்றும் பெண்கள் மற்றும் குழந்தைகள் நலத்துறை அமைச்சராக பணியாற்றினார்.  
ஐதராபாத்து காங்கிரசு குழுவின் தலைவராகப் பதவியேற்ற முதல் பெண் ரெட்டி ஆவார். இவர் ஜலகம் வெங்கல ராவ் பொறுப்பேற்ற காலத்தில் ஆந்திரப் பிரதேச காங்கிரசு குழுவின் பொதுச் செயலாளராகப் பணியாற்றினார். பின்னர், இவர் அடுத்தடுத்த தலைவர்களின் கீழ் ஆந்திரப் பிரதேச காங்கிரசின் துணைத் தலைவராக இருந்தார். 2001-ல் கட்சியின் உயர்ந்த கொள்கை உருவாக்கும் அமைப்பான காங்கிரசு செயற்குழு உறுப்பினராக இருந்தார்.
# சரோஜினி புல்லா ரெட்டி

## தனிப்பட்ட வாழ்க்கை

சரோஜினி ரெட்டி 1945-ல் மருத்துவர் புல்லா ரெட்டி போலம்பள்ளியை மணந்தார். இத்தம்பதியருக்கு ஒரு மகன் இருந்தார். கணையப் புற்றுநோயின் காரணமாக சரோஜினி பிப்ரவரி 3, 2013 அன்று போவன்பல்லி இல்லத்தில் இறந்தார்.
# அஜிதா ஜெயராஜன்

**அஜிதா ஜெயராஜன்** (*Ajitha Jayarajan*)(பிறப்பு 2 அக்டோபர் 1965) என்பவர் இந்தியா அரசியல்வாதியும் கேரளாவின் முன்னாள் நகரத் தந்தையும் ஆவார். இவர் கேரளாவின் திருச்சூர் நகரத்தைச் சேர்ந்த இந்தியப் பொதுவுடைமைக் கட்சி (மார்க்சிஸ்ட்) அரசியல்வாதி ஆவார். நவம்பர் 2015-ல் நடைபெற்ற திருச்சூர் மாநகராட்சி தேர்தலில் போட்டியிட்டு ஆறாவது மாநகரத் தந்தையானார்.
# மலேசிய அரசியலமைப்பு திருத்தம் 2022

**மலேசிய அரசியலமைப்பு (திருத்தம்) சட்டம் 2022** (*Constitution of Malaysia (Amendment) Act 2022*; மலாய்: *Perlembagaan Persekutuan Malaysia (Pindaan) 2022*; சீனம்: 2022 年马来西亚联邦宪法修正案); என்பது சபா, சரவாக் மாநிலங்களைத் தீபகற்ப மலேசியாவுடன் சமமான பங்காளிகளாக நிலைநிறுத்த இயற்றப்பட்ட சட்டத் திருத்தமாகும்.  
இந்தச் சட்டம் 1963-ஆம் ஆண்டின் மலேசிய ஒப்பந்தத்தை (MA63) முறையாகச் செயல்படுத்துவதை நோக்கமாகக் கொண்டது. இந்தச் சட்டத் திருத்தம், 2021 திசம்பர் 14-ஆம் தேதி, மலேசிய நாடாளுமன்றத்தின் மக்களவையில் ஒருமனதாக நிறைவேற்றப்பட்டது.  
பின்னர் 2022 பிப்ரவரி 11-ஆம் தேதி, மலேசிய மாமன்னரின் ஒப்புதலைப் பெற்ற பிறகு இந்தச் சட்டம் நடைமுறைக்கு வந்தது.
# மலேசிய அரசியலமைப்பு திருத்தம் 2022

## பொது

2019-ஆம் ஆண்டில், அப்போதைய பாக்காத்தான் ஹரப்பான் கூட்டணி அரசாங்கம்; மலேசிய அரசியலமைப்பில் இதே போன்ற ஒரு திருத்தம் செய்யப் படுவதற்கு முன்மொழிவு செய்தது.  
அந்த முன்மொழிவு ஏற்றுக் கொள்ளப்பட்டு இருந்தால், சபா, சரவாக் மாநிலங்கள் மலேசியாவின் தொகுதிப் பிரதேசங்கள் என வரையறுக்கும் 1963-ஆம் ஆண்டின் மலேசிய ஒப்பந்தப் பதிவுகளின் 1 (2)-ஆவது பிரிவைத் திருத்தம் செய்ததாக அமைந்து இருக்கும்.
# மலேசிய அரசியலமைப்பு திருத்தம் 2022

## பொது

### சபா சரவாக் பிரச்சினைகள்

மலேசிய நாடாளுமன்றத்தின் பெரும்பான்மையான உறுப்பினர்கள் அந்த முன்மொழிவை ஆதரித்தாலும், அரசியலமைப்புத் திருத்தத்தை நிறைவேற்றுவதற்குத் தேவையான 2/3 பெரும்பான்மை கிடைக்கவில்லை. அதனால் அந்தத் திருத்தம் (மசோதா) தோல்வி அடைந்தது.  
பாக்காத்தான் ஹரப்பான் அரசாங்கத்தின் வீழ்ச்சிக்குப் பின்னர்; இரண்டு ஆண்டுகளுக்குப் பிறகு, 2021 செப்டம்பர் 16-ஆம் தேதி, பிரதமர் இஸ்மாயில் சப்ரி யாகோப், 1963-ஆம் ஆண்டு மலேசிய ஒப்பந்தம் தொடர்பான சபா சரவாக் பிரச்சினைகள்; ஒரு சிறப்பு மன்றத்தின் மூலமாகக் கவனிக்கப்படும் என அறிவித்தார்.
# மலேசிய அரசியலமைப்பு திருத்தம் 2022

## பொது

### நாடாளுமன்றத்தில் மசோதா

அதன் பின்னர், சபா சரவாக் பிரச்சினைகள் தொடர்பான பேச்சுவார்த்தைகள் நடைபெற்றன. அவற்றுக்கு பிரதமர் இஸ்மாயில் சப்ரி யாகோப் தலைமை தாங்கினார். அந்தப் பேச்சுவார்த்தைகளில் சபா, சரவாக் முதலமைச்சர்கள் மற்றும் மலேசிய அமைச்சரவையைச் சேர்ந்த எட்டு அமைச்சர்கள் கலந்து கொண்டனர்.  
அதைத் தொடர்ந்து 2021 அக்டோபர் 19-ஆம் தேதி, பிரதமர் துறை அமைச்சர் (சபா மற்றும் சரவாக் விவகாரங்கள்) மேக்சிமஸ் ஓங்கிலி (*Maximus Ongkili*) ஒரு மசோதா நாடாளுமன்றத்தில் தாக்கல் செய்யப்படும் என்று அறிவித்தார். 1963-ஆம் ஆண்டு உருவாக்கப்பட்ட மலேசிய ஒப்பந்தம் திருத்தம் செய்யப்படுவதற்கு சிறப்பு மன்றம் ஒப்புக் கொண்டால், மலேசிய அரசியலமைப்பின் 1(2) மற்றும் 160(2) சட்டப் பிரிவுகளின் திருத்தம் தொடர்பான மசோதா தாக்கல் செய்யப்படலாம் என்றும் அறிவித்தார்.
# மலேசிய அரசியலமைப்பு திருத்தம் 2022

## பொது

### ஆழ்கடல் மீன்பிடி உரிமங்கள்

2021 அக்டோபர் 19-ஆம் தேதி நடந்த அதே கூட்டத்தில், சபா மற்றும் சரவாக் மாநில அரசாங்கங்களுக்கு ஆழ்கடல் மீன்பிடி உரிமங்களை வழங்குவதற்கான அதிகாரத்தை வழங்க சிறப்பு மன்றம் ஒப்புக்கொண்டது. இதற்கு முன்னர், ஆழ்கடல் மீன்பிடி உரிமம் வழங்குவதற்கு புத்ராஜெயா மத்திய அரசு சரவாக் மாநில அரசிற்கு தடை விதித்து இருந்தது.  
இறுதியாக 2021 நவம்பர் 3-ஆம் தேதி, பிரதமர் துறை அமைச்சர் (சட்டம் மற்றும் நாடாளுமன்ற விவகாரங்கள்) வான் சுனைடி துவாங்கு ஜாபார் அவர்களால் அந்தச் சட்டத் திருத்தங்கள் நாடாளுமன்றத்தில் தாக்கல் செய்யப்பட்டன. அந்தச் சட்டத் திருத்தங்கள் நான்கு மாற்றங்களைக் கொண்டிருந்தன:
# மலேசிய அரசியலமைப்பு திருத்தம் 2022

## சட்டத் திருத்தங்கள்

- சபா மற்றும் சரவாக் ஆகியவற்றை மலேசியாவின் "பிரதேசங்கள்" என்பதை மீண்டும் நிலைநிறுத்துவதற்கு, **பிரிவு 1(2)** ஐ திருத்துதல்  
- மலேசியாவின் அரசியலமைப்புச் சட்டத்தின் **பிரிவு 160**-இல்; சபா மற்றும் சரவாக் மாநிலங்கள்; மலேசியக் கூட்டமைப்பில் இணைந்த நாளை மலேசியா தினம் என்பதை **160(2)** சட்டத் துணைப் பிரிவாகச் சேர்த்தல்.  
- **160(2)** துணைப் பிரிவில் உள்ள கூட்டமைப்பு என்பதன் வரையறையைத் திருத்தம் செய்தல்  
- சபா மற்றும் சரவாக்கின் பூர்வீகவாசிகளின் வரையறையை **பிரிவு 161A**-இல் திருத்தம் செய்தல்
# மலேசிய அரசியலமைப்பு திருத்தம் 2022

## சட்டத் திருத்தங்கள்

### சரவாக் பூர்வீக மக்கள்

- சரவாக் பூர்வீக மக்கள் என்பவர்கள் யார் என்பதை மத்திய அரசாங்கத்தால் மட்டும் தீர்மானிக்கும் முந்தைய வரையறை பிரிவு **161A (7)**-ஐ ரத்து செய்வது; அதுவே சட்டப்பிரிவு **161A**-க்கான திருத்தங்களை உள்ளடக்கியது ஆகும். இந்தச் சட்டப் பிரிவின் திருத்தம் மூலமாக யாரை சரவாக் பூர்வீகமாகக் கருதலாம் அல்லது ஏற்றுக் கொள்ளலாம் என்பதை வரையறுக்கும் முடிவு, சரவாக் மாநில அரசாங்கத்திற்கு வழங்கப் படுகிறது.
# மலேசிய அரசியலமைப்பு திருத்தம் 2022

## சட்டத் திருத்தங்கள்

### சட்டத் திருத்தம்

2021 டிசம்பர் 14-ஆம் தேதி, 6 மணிநேர விவாதத்திற்குப் பிறகு, மலேசிய நாடாளுமன்றத்தில் முன்மொழியப்பட்ட திருத்தம்; 199 நாடாளுமன்ற உறுப்பினர்களின் ஆதரவுடன் ஒருமனதாக நிறைவேற்றப்பட்டது. மேலும் 21 நாடாளுமன்ற உறுப்பினர்கள் வாக்களிக்கவில்லை. இந்தச் சட்டம் 2022 பிப்ரவரி 11-ஆம் தேதி முதல் அமலுக்கு வந்தது.  
2022 பிப்ரவரி 15-ஆம் தேதி சரவாக் மாநில சட்டமன்றம் அதன் மாநில அரசியலமைப்பில் சில திருத்தங்களை நிறைவேற்றியது. சரவாக் முதலமைச்சர் எனும் மாநிலத்தின் அரசாங்கத் தலைவரின் பதவி; சரவாக் பிரதமர் என மாற்றம் செய்யப்பட்டது.
# சேவர்கி சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1957 | சரண்கௌடா சித்ராமய்யா | சுயேச்சை |
| 1962 | நீல்கந்தப்பா சர்ணப்பா போஜ்ராஜ் | இந்திய தேசிய காங்கிரஸ் |
| 1967 | எஸ். சித்ராம்கௌடா | சுதந்திராக் கட்சி |
| 1972 | ஓ. எஸ். நாராயண் சிங் | இந்திய தேசிய காங்கிரஸ் |
| 1978 | தரம்சிங் நாராயண் சிங் | இந்திரா காங்கிரஸ் |
| 1983 | இந்திய தேசிய காங்கிரஸ் |  |
| 1985 |  |  |
| 1989 |  |  |
| 1994 |  |  |
| 1999 |  |  |
| 2004 |  |  |
| 2008 | தொட்டப்பகௌடா சிவலிங்கப்பகௌடா பாட்டீல் நாரிபோல் | பாரதிய ஜனதா கட்சி |
| 2013 | அஜய் தரம் சிங் | இந்திய தேசிய காங்கிரஸ் |
| 2018 |  |  |
| 2023 | } |  |
# கெக்கசன் பாசு

**கெக்கசன் பாசு** (*Kehkashan Basu*) (பிறப்பு சூன் 5, 2000) என்பவர் ஐக்கிய அரபு அமீரகத்தினைச் சேர்ந்த கனாடாவின் சுற்றுச்சூழல் மற்றும் மனித உரிமை ஆர்வலர். இவர் அமைதி, குழந்தைகள் உரிமைகள், நிலையான வளர்ச்சிக்கான கல்வி, அணு ஆயுதக் குறைப்பு, பாலின சமத்துவம் மற்றும் காலநிலை நீதிக்காகவும் சேவையாற்றி வருகிறார். பாசு பசுமை நம்பிக்கை (கிரீன் ஹோப்) அறக்கட்டளையின் நிறுவனத் தலைவர், உலக எதிர்கால குழுவின் இளைய உறுப்பினர், உலக மதங்களின் பாராளுமன்றத்தின் இளைய அறங்காவலர், குழந்தை உரிமை இளைய நட்சத்திரம் அமைப்பின் உறுப்பினர் மற்றும் பன்னாட்டுக் குழந்தைகளின் அமைதி பரிசு (2016) பெற்றவர் ஆவார்.
# கெக்கசன் பாசு

## வாழ்க்கை

கொல்கத்தாவைச் சேர்ந்த இந்திய பெற்றோருக்குத் துபாயில் சூன் 5ஆம் தேதி கெக்கசன் மகளாகப் பிறந்தார். பாசு துபாயில் உள்ள டெய்ரா பன்னாட்டுப் பள்ளியில் பயின்றார். கனடாவின் டொராண்டோவில் உள்ள வடக்கு தொராண்டோ கல்லூரியில் பட்டம் பெற்றார். சூன் 2022-ல், கெக்கசன் தொராண்டோ பல்கலைக்கழகத்தில் உயர் தனித்துவத்துடன் கூடிய இளங்கலை கலைப் பட்டம் பெற்றார். இங்கு இவர் சுற்றுச்சூழல் ஆய்வுகள், பெண்கள் மற்றும் பாலின ஆய்வுகள் மற்றும் உடல் மற்றும் சுற்றுச்சூழல் புவியியல் ஆகியவற்றில் இரட்டைச் சிறுமைப்படுத்தலில் தேர்ச்சி பெற்றார். பாசு தற்போது கார்னெல் பல்கலைக்கழக சாமுவேல் கர்டிஸ் ஜான்சன் மேலாண்மை பட்ட பள்ளியில் முதுகலை வணிகம் படித்தார். இவர் தனது 8 வயதில், மரங்களை நட்டு, இளைஞர்களை மீளுருவாக்கம் செய்ய ஏற்பாடு செய்தார். 11 வயதில், பாசு இந்தோனேசியாவில் *துன்சா*-குழந்தைகள் மற்றும் இளைஞர் மாநாட்டில் உரையாற்றினார்.  
அடுத்த ஆண்டு கெக்கசன் ஐக்கிய நாடுகளின் நிலையான வளர்ச்சிக்கான மாநாட்டில் (ரியோ + 20) செய்தியாளர் கூட்டத்தில் பேசிய இளைய பிரதிநிதி என்ற சாதனையைப் படைத்தார்.
# கெக்கசன் பாசு

## சுற்றுச்சூழல் பணி

பாசு 2012-ல் பசுமை நம்பிக்கை அறக்கட்டளையை நிறுவினார், ஐ. நா. வின் வளங்குன்றா வளர்ச்சிக் குறிக்கோள்களைக் கற்பித்தல் மற்றும் செயல்படுத்தும் இலக்குடன், மரம் நடுதல் போன்ற அடிப்படை நடவடிக்கைகளை மேற்கொண்டார். காலநிலை நீதி, நிலச் சீரழிவை நிறுத்துதல், நிலையான நுகர்வு மற்றும் புதுப்பிக்கத்தக்க ஆற்றலை ஊக்குவித்தல், பல்லுயிர் மற்றும் பாலின சமத்துவம் மற்றும் சமூக நீதி ஆகியவற்றைப் பாதுகாத்தல் போன்றவற்றில் சமூகத்தை மையமாகக் கொண்ட திட்டங்கள் மூலம் உலகளவில் வளங்குன்றா வளர்ச்சிக் குறிக்கோள்களில் இந்த அமைப்பு இளைஞர்களை ஈடுபடுத்துகிறது. தற்போது கனடா, சுரிநாம், ஐக்கிய அரபு அமீரகம், ஓமான், கத்தார், பகுரைன், அமெரிக்கா, இந்தோனேசியா, மலேசியா, கம்போடியா, ஆத்திரேலியா, கென்யா, பகாமாசு, சிலி, வியட்நாம், சீசெல்சு, ஸ்வீடன், நெதர்லாந்து, காங்கோ மக்களாட்சிக் குடியரசு, பெரு, இலங்கை, இந்தியா, நேபாளம், வங்களாதேசம், கிரிபட்டி மற்றும் லைபீரியா ஆகிய நாடுகளில் மொத்தம் 3000க்கும் மேற்பட்ட உறுப்பினர்கள் உள்ளனர். இந்த அமைப்பு வளங்குன்றா வளர்ச்சிக் குறிக்கோள்களைச் செயல்படுத்துவதற்கான பட்டறைகள் மற்றும் மாநாடுகளை நடத்துவதன் மூலம் செயல்படுகிறது.
# கெக்கசன் பாசு

## புத்தகம்

2017ஆம் ஆண்டில், பாசு நம்பிக்கை மரம் ("*தி ட்ரீ ஆஃப் ஹோப்*") என்ற சிறுகதை புத்தகத்தை, *இல்லஸ்ட்ரேட்டரான கரேன் வெப்-மீக்குடன்* இணைந்து வெளியிட்டார். இந்தப் புத்தகத்தின் கதை, இளம் பெண் ஒருவர் பாலைவனத்தில் மரங்களை நட்டு, நண்பர்களை உதவியுடன் பாலைவனச்சோலையை உருவாக்குவதை மையமாகக் கொண்டது.  
2021ஆம் ஆண்டில், நடைபெற்ற முதல் ஆண்டு அமைதிக் கல்வி நாள் மாநாட்டில் பாசு முக்கியப் பேச்சாளராக இருந்தார்.
# கெக்கசன் பாசு

## விருதுகள் மற்றும் அங்கீகாரம்

- பாசு 2016-ல் பன்னாட்டுக் குழந்தைகள் அமைதிப் பரிசை வென்றார்
- பாசு 2016-ல் ஐக்கிய நாடுகளின் மனித உரிமைகள் வாகையாளராக அங்கீகரிக்கப்பட்டார்.
- 2018-ல் கனடாவின் செல்வாக்கு மிக்க 25 பெண்களில் ஒருவராகப் பாசு பெயரிடப்பட்டார்.
- 2020ஆம் ஆண்டு வசந்த காலத்தில் தேசிய புவியியல் இளையோர் நிதியுதவிக்குப் பாசு பட்டியலிடப்பட்டார்.
- பாசு 2021-ல் போர்ப்ஸ் 30 வயதுக்குட்பட்டவர்களில் 30 கல்விப் பிரிவில் இளையவராகப் பெயரிடப்பட்டார்.
- 2021-ல் இளைஞர்களின் எழுத்தறிவுக்குப் குறிப்பிடத்தக்கப் பங்களிப்பிற்காக உலக எழுத்தறிவு விருதைப் பாசு வென்றார்
- பாசு 2022-ல் கனடாவின் சிறந்த சேவைக்கானப் பதக்கம் பாசுவிற்குக் குடிமக்கள் பிரிவில் வழங்கப்பட்டது.
# ஆல் தட் பிரீத்ஸ்

**ஆல் தட் பிரீத்ஸ்** (*All That Breathes*) என்பது சௌனக் சென் இயக்கி 2022 ஆண்டு வெளியான ஒரு ஆவணப்படமாகும். இது ரைஸ் பிலிம்ஸ் பதாகையின் கீழ் சௌனக் சென், அமன் மான், டெடி லீஃபர் ஆகியோரால் தயாரிக்கப்பட்டது. இந்தியாவின் புதுதில்லியில் காயமுற்ற பறவைகளை மீட்டு சிகிச்சை அளிக்கும் உடன்பிறப்புகளான முகமது சவுத், நதீம் ஷேஜாத் ஆகியோரை இந்த ஆவணப்படம் பின்தொடர்கிறது.  
இத்திரைப்படம் 2022 சனவரி 22, 2022 அன்று சன்டான்ஸ் திரைப்பட விழாவில் திரையிடப்பட்டது. அங்கு உலக திரைப்பட ஆவணப் படப் போட்டியில் கிராண்ட் ஜூரி பரிசை வென்றது. இது சிறப்புத் திரையிடல் பிரிவில் கேன்ஸ் திரைப்பட விழாவில் திரையிடப்பட்டது. அங்கு இது கோல்டன் ஐ விருதை வென்றது. இது பின்னர் சிறந்த ஆவணப்படத்திற்கான அகாடமி விருதுக்கு பரிந்துரைக்கப்பட்டது.
# ஆல் தட் பிரீத்ஸ்

## சுருக்கம்

சௌத், நதீம் ஆகிய இரு முசுலீம் சகோதரர்கள் புது தில்லியில் வாழ்பவர்கள். அவர்கள் ஒரு கரும்பருந்தை நேசிக்கின்றனர். கரும்பருந்தின் நேசம் மற்ற பறவைகளின் மீதான ஒன்றாகவும் மாறுகிறது. தில்லியில் காற்று மாசால் பகலிலேயே வானம் இருளடைந்து அதனால் பறவைகள் கீழே விழுவது தொடர் கதையாக உள்ளது. காயமடைந்த அந்த பறவைகளை மீட்டெடுத்து அவற்றை பராமரிப்பதை இந்த இருவரும் தங்கள் வாழ்க்கையின் கடமையாக ஏற்றுக்கொண்டு செயல்பட்டு வருகின்றனர்.
# ஆல் தட் பிரீத்ஸ்

## தயாரிப்பு

தில்லியின் வஜிராபாத்தில் பறவைகளுக்கான தற்காலிக மருத்துவமனை நடத்திவருகின்றனர் நதீம் ஷெஹ்சாத், முகமது சவுத் என்ற இரு சகோதரர்கள். இவர்கள் கடந்த 20 ஆண்டுகளில் 20,000 பறவைகளை மீட்டு குணப்படுத்தியுள்ளனர். இவர்களின் கதைதான் இந்த ஆவணப்படம். இவர்களின் நோக்கம், அர்ப்பணிப்பு ஆகியவற்றால் ஈர்க்கப்பட்ட ஷௌனக் சென் இவர்களின் கதையை படமாக்க முடிவு செய்தார்.
# ஆல் தட் பிரீத்ஸ்

## வெளியீடு

இந்தத் திரைப்படம் 22, சனவரி, 2022 அன்று 2022 சன்டான்ஸ் திரைப்பட விழாவில் முதலில் திரையிடப்பட்டது. இது 2022 கேன்ஸ் திரைப்பட விழாவில் 'சிறப்புத் திரையிடல்கள்' பிரிவில் திரையிடலுக்குத் தேர்ந்தெடுக்கப்பட்டு மே 23 அன்று திரையிடப்பட்டது.  
இப்படம் 46வது ஹாங்காங் சர்வதேச திரைப்பட விழாவில் ஆவணப் போட்டிக்குத் தேர்ந்தெடுக்கப்பட்டது, அங்கு 24 ஆகத்து 2022 அன்று திரையிடப்பட்டு ஃபயர்பேர்ட் விருதை வென்றது. 2022 செப்டம்பர் 22 முதல் அக்டோபர் 2 வரை நடைபெற்ற 18வது சூரிச் திரைப்பட விழாவிற்கு கலந்துகொண்டு, அங்கு அது ஆவணப் போட்டிப் பிரிவில் பரிந்துரைக்கப்பட்டது. இது 27வது பூசன் சர்வதேச திரைப்பட விழாவின் 'வைட் ஆங்கிள் - டாக்குமெண்டரி ஷோகேஸ்' பிரிவில் இடம் பெற்று 9 அக்டோபர் 2022 அன்று திரையிடப்பட்டது. அடுத்து 2022 அக்டோபர் 5 முதல் 16 அக்டோபர் வரை நடைபெற்ற பிஎப்ஐ லண்டன் திரைப்பட விழாவில் இது கலந்துகொண்டது. அங்கு ஆவணப் போட்டியில் தி கிரியர்சன் விருதை வென்றது.
# ஆல் தட் பிரீத்ஸ்

## வெளியீடு

### வீட்டு ஊடகம்

இத்திரைப்படத்திற்கான உலகளாவிய தொலைக்காட்சி உரிமையை எச்பிஓ டாக்குமெண்டரி பிலிம்ஸ் கையப்படுத்தியது. பின்னர் அமெரிக்காவில் திரையரங்குகளில் திரையிடப்பட்டதைத் தொடர்ந்து 7, பிப்ரவரி, 2023 அன்று எச்.பி.ஓ மற்றும் தேலதிக ஊடக சேவையான எச்பிஓ மேக்ஸில் ஒளிபரப்பு துவங்கியது.
# ஆல் தட் பிரீத்ஸ்

## வெளியீடு

### பாராட்டுகள்

| } |  |
| --- | --- |
| சிறந்த ஒளிப்பதிவு | பெஞ்சமின் பெர்னார்ட் மற்றும் ரிஜு தாஸ் |
| சிறந்த இயக்குநர் | ஷௌனக் சென் |
| சிறந்த ஒளிப்பதிவு | பென் பெர்ன்ஹார்ட், ரிஜு தாஸ், சௌம்யானந்தா சாஹி |
| சிறந்த படத்தொகுப்பு | சார்லோட் மன்ச் பெங்ட்சன், வேதாந்த் ஜோஷி |
| சிறப்பான இயக்கம் | ஷௌனக் சென் |
| சிறப்பான தயாரிப்பு | அமன் மான், ஷௌனக் சென் மற்றும் டெடி லீஃபர் |
| சிறப்பான ஒளிப்பதிவு | பென் பெர்னார்ட் |
| சிறந்த ஒலி வடிவமைப்பு | நிலாத்ரி சேகர் ராய் மற்றும் சுஸ்மித் "பாப்" நாத் |
| ஆடியன்ஸ் சாய்ஸ் பிரைஸ் | *ஆல் தட் பிரீத்ஸ்* |
| த அன்பர்கெட்டபிள்ஸ் | முகமது சவுத் மற்றும் நதீம் ஷெஹ்சாத் |
# சாங் நடனம்

**சாங் நடனம்** (*Chang dance*) என்பது இந்தியாவின் ராஜஸ்தானைச் சேர்ந்த ஒரு நாட்டுப்புற நடனம் ஆகும். இது *தமல்*, *டஃப்* நடனம் என்றும் குறிப்பிடப்படுகிறது,மேலும், தீமையை தோற்கடிப்பதற்காக அதே பெயரில் இந்து பண்டிகையின் போது *ஹோலி நடனம்* ஆடப்படுகிறது. இது ஆண்களால் ஆடப்படும் ஒரு குழு நடனம் ஆகும், *சாங்* வாத்தியத்தின் தாள ஓசைக்கேற்ப, நடனக் குழுவினரால் ஆரவாரமாக பாடல்களைப் பாடி ஆடப்படுகிறது.  
இது ராஜஸ்தானின் ஷேகாவதி பகுதியில் இருந்து உருவானது என்று சொல்லப்படுகிறது. இந்த நடன காலம் மகா சிவராத்திரி திருவிழாவில் தொடங்கி ஹோலி பண்டிகைக்கு மறுநாள் *துலாந்தி* அன்று முடிவடைகிறது. இந்த நாட்டுப்புற நடனத்தில் பயன்படுத்தப்படும் நாட்டுப்புற பாடல்கள் *தமால்* என்று அழைக்கப்படுகின்றன. எல்லா ஆண்களும் சேர்ந்து பாடுகிறார்கள் மற்றும் நடனம் ஆடுகிறார்கள், இதற்கிடையில், சிலர் *சங்* என்று அழைக்கப்படும் நாடகங்களையும் பிரதிநிதித்துவப்படுத்துகிறார்கள்.
# சாங் நடனம்

## கருவிகள்

- சாங், அல்லது, டஃப் என்பது ஒரு வகையான டம்பூரின் - நாட்டுப்புற நடன வடிவத்துடன் பெயரிடப்பட்ட இந்த இசைக்கருவி பொதுவாக மர வட்டு கொண்டது. ஆரம் கொண்டது. ஆண் செம்மறி ஆட்டின் தோலால் ஒரு பக்கத்தில் மூடப்பட்டிருக்கும். மஞ்சள் மற்றும் பிற நறுமண பூச்சுக்கள் இதில் செய்யப்படுகின்றன. சில வகையான ஓவியங்களும் அதில் வரையப்பட்டுள்ளன.
- சிலம்பம் என்பது வட்டமான வடிவத்தில் இருக்கும் தட்டையான அல்லது குவிந்த உலோகம் ஆகும். இது, பொதுவாக வெண்கலம் அல்லது இரும்பு கொண்டு செய்யப்படுகிறது. இந்த கருவி, ராக் தேதியில் பயன்படுத்தப்படுகிறது.
- புல்லாங்குழல் - இது இயற்கையான மூங்கில் மரத்திலிருந்து உருவாக்கப்பட்டது. மூங்கிலின் உள்ள பேல்ஸ் அகற்றப்பட்டு, எட்டு துளைகள் செய்யப்படுகின்றன. எல்லாவற்றிலும் முதல் துளைகள் வாயில் வைத்து ஊதுவதற்கு பயன்படுத்தப்படுகிறது. மீதமுள்ள ஏழு துளையிலிருந்து வெவ்வேறு ஒலிகளைப் பெற முடிகிறது.
- குங்குரூ என்பது, பாரம்பரிய இந்திய நடனக் கலைஞர்களின் கால்களில் கட்டப்பட்ட ஒரு சலங்கை ஆகும்.
- டிரம்ஸ் மற்றும் பிற கருவிகளும் தற்போது பயன்பாட்டில் உள்ளன.
# சாங் நடனம்

## கருவிகள்

### சாங் நடனத்தின் நேரம்

சாங் நடனம் இந்தியாவின் திருவிழாவான மஹாசிவராத்திரியில் தொடங்கி அந்த மாதம் முழுவதும் இரவும் பகலும் கொண்டாடப்படுகிறது. இது, ஹோலி பண்டிகையின் கடைசியில் முடிவடைகிறது. விவசாயம் மற்றும் வீட்டு வேலைக்குப் பிறகு மக்கள் 'சௌக்' என்று அழைக்கப்படும் கிராமத்தில் உள்ள ஒரு மைதானத்தில் கூடி, இந்த நடனத்தை அனுபவிக்கிறார்கள்.
# சாங் நடனம்

## கருவிகள்

### சாங் நடனத்தின் பகுதி

சாங் நடன நிகழ்வு ராஜஸ்தான் முழுவதும் உள்ளது. ஆனால் இந்த முக்கிய பகுதியான ஷேகாவதி பகுதியில் இந்த நடனம் மிகவும் ஒழுக்கமானதாகவும், நிதியுதவியுடன் கூடிய முறையாகவும் உள்ளது. இந்த நடனம் பொதுவாக ராஜஸ்தானின் எல்லை மாவட்டங்களில் காணப்படுகிறது.